ທ່ານ Neil Gorsuch ເລີ່ມຖືກພິຈາລະນາ ເຂົ້າຮັບຕຳແໜ່ງ ຜູ້ພິພາສາສານສູງສຸດ
ຖ້າຖືກຮອງຮັບ​ເອົາ, ທ່ານ Gorsuch ຈະເຂົ້າດຳລົງຕຳແໜ່ງແທນຜູ້ພິພາກສາທີ່ໄດ້​ເຖິງ​ແກ່ມໍລະນະກຳໄປແລ້ວ ທ່ານ Antonin Scalia.
ທ່ານ Neil Gorsuch ທີ່ຖືກສະເໜີຊື່ໃຫ້ເຂົ້າຮັບຕຳແໜ່ງເປັນຜູ້ພິພາກສາສານສູງສຸດ ໂດຍ ປະທານາທິບໍດີ ດໍໂນລ ທຣຳ, ຈະໄດ້ກາຍ ເປັນຈຸດສົນໃຈ ຂອງປະຊາຊົນ ໃນວັນ ຈັນທີ 20 ທີ່ຈະມາເຖິງນີ້ ເມື່ອຄະນະກຳມະການຕຸລາການສະພາສູງເລີ່ມການພິຈາລະ ນາຮອງຮັບເອົາການແຕ່ງຕັ້ງທ່ານ ທ່ານ Gorsuch ແມ່ນຜູ້ພິພາກສາຫົວອະນຸລັກນິ ຍົມມາໂດຍຕະຫຼອດ ຜູ້ທີ່ໄດ້ຮັບການສະໜັບສະໜູນຢ່າງແຂງແກ່ນໃນສະພາສູງ ແຕ່ ບັນດາສະມາຊິກຝ່າຍຄ້ານ ພັກເດໂມແຄຣັດ ຫຼາຍຄົນ ແມ່ນກຳລັງກຽມພ້ອມ ຄຳຖາມ ທີ່ຍາກໆຫຼາຍຂໍ້ໃນເວລາທີ່ທ່ານປະກົດຕົວ ຕໍ່ຄະນະກຳມະການຕຸລາການສະພາສູງ, ດັ່ງທີ່ພວກເຮົາມີລາຍງານຈາກນັກຂ່າວແຫ່ງຊາດຂອງ ວີໂອເອ Jim Malone, ເຊິ່ງ ພຸດທະສອນ ຈະນຳລະອຽດມາສະເໜີທ່ານ ບັນດາສະມາຊິກພັກຣີພັບບລີກັນ ໄດ້ພາກັນດີອົກດີໃຈ ເມື່ອປະທານາທິບໍດີທ່ານ ດໍ ໂນລທຣຳ ປະກາດການເລືອກເອົາຜູ້ພິພາກສາ Gorsuch ໃນເວລາບໍ່ຮອດສອງສັບ ປະດາຫລັງຈາກເຂົ້າດຳລົງຕຳແໜ່ງໃນເດືອນມັງກອນທີ່ຜ່ານມາ ປະທານາທິບໍດີ ທຣຳ ກ່າວວ່າ ຖ້າຖືກຮອງຮັບເອົາ, ທ່ານ Gorsuch ຈະເຂົ້າດຳລົງຕຳແໜ່ງແທນຜູ້ພິພາກສາທີ່ໄດ້ ເຖິງແກ່ມໍລະນະກຳໄປແລ້ວ ທ່ານ Antonin Scalia, ຜູ້ນຳທີ່ສຳຄັນສຸດ ໃນວົງການ ກົດໝາຍ ຂອງພວກອະນຸລັກນິຍົມ ເຊິ່ງການເຖິງແກ່ມໍລະນະກຳຂອງທ່ານ ເມື່ອໜຶ່ງປີ ທີ່ຜ່ານມາ ໄດ້ເຮັດໃຫ້ຕຳແໜ່ງຫວ່າງຂອງສານສູງສຸດ ມັກຈະມີການຂັດແຂ້ງກັນ ໂດຍ ເສັ້ນສາຍຂອງພັກ ລະຫວ່າງພວກຫົວອະນຸລັກນິຍົມ ແລະ ເສລີນິຍົມ ຜູ້ພິພາກສາທ່ານ Gorsuch ກ່າວວ່າ ບັນດາສະມາຊິກພັກຣີພັບບລີກັນສະໜັບສະໜູນທ່ານ Gorsuch ຢ່າງເຂັ້ມແຂງ ແຕ່ ບັນດາສະມາຊິກພັກເດໂມແຄຣັດບາງຄົນໄດ້ສະແດງການຄັດຄ້ານຢ່າງເລິກເຊິ່ງ, ລວມທັງຜູ້ນຳໃນສະພາສູງຂອງພັກເດໂມແຄຣັດ ທ່ານ Chuck Shumer, ທີ່ໄດ້ພົບ ປະກັບທ່ານ Gorsuch ພາຍຫຼັງທີ່ທ່ານໄດ້ຖືກສະເໜີຊື່ ທ່ານ Schumer ກ່າວວ່າ ບັນດາສະມາຊິກພັກເດໂມແຄຣັດ ບໍ່ມີຄວາມຍິນດີເປັນຢ່າງຍິ່ງ ທີ່ບັນດາສະມາຊິກສະ ພາສູງພັກຣີພັບບລີກັນ ບໍ່ເຄີຍໃຫ້ໂອກາດແກ່ຜູ້ທີ່ຖືກສະເໜີຊື່ ເຂົ້າຮັບຕຳແໜ່ງໃນ ສານສູງສຸດຂອງອະດີດປະທານາທິບໍດີທ່ານ ບາຣັກ ໂອບາມາ, ຄືຜູ້ພິພາກສາສານອຸ ທອນລັດຖະບານກາງ ທ່ານ Merrick Garland ດ້ວຍການຮັບຟັງຄຳໃຫ້ການ ຫຼືການ ລົງຄະແນນສຽງ ທ່ານ James Thurber ກ່າວວ່າ ຖ້າທ່ານ Gorsuch ໄດ້ຮັບການຢືນຢັນ, ພວກຫົວ ອະນຸລັກນິຍົມ ກໍຈະໄດ້ຮັບສຽງສ່ວນຫຼາຍ 5 ຕໍ່ 4 ຄືນອີກ ໃນບັນດາຜູ້ພິພາກສາທັງ ໝົດ 9 ຄົນ ທ່ານ James Thurber ຈາກມະຫາວິທະຍາໄລ ອາເມຣິກັນ ກ່າວວ່າ ພັກຣີພັບບລີກັນຕ້ອງການສະມາຊິກພັກເດໂມແຄຣັດຢ່າງໜ້ອຍ 8 ຄົນໃຫ້ເຂົ້າຂ້າງ ກັບພວກເຂົາເຈົ້າ ໃນການຮັບຮອງເອົາທ່ານ Gorsuch ເພື່ອຫຼີກລ່ຽງ ການຖ່ວງເວລາ ທີ່ບໍ່ມີວັນຈົບຈັກເທື່ອ ໂດຍໃຊ້ການຂັດຂວາງທີ່ເອີ້ນວ່າ filibuster, ແລະ ຈະອຳນວຍ ໃຫ້ ທ່ານ Gorsuch ໄດ້ເຂົ້າຮັບຕຳແໜ່ງແທນທ່ານ Scalia ທີ່ເປັນແບບຢ່າງຂອງ ພວກອະນຸລັກນິຍົມ, ອີງຕາມຄຳຖະແຫຼງຂອງທ່ານ Alan Morrison ທ່ານ Morrison ກ່າວວ່າ ການຮອງຮັບ ທ່ານ Gorsuch ຈະເປັນໄຊຊະນະຄັ້ງໃຫຍ່ສຳລັບປະທານາທິບໍດີ ທຣຳ, ຜູ້ທີ່ໄດ້ສັນຍາວ່າ ຈະສະເໜີຊື່ພວກອະນຸລັກນິຍົມທີ່ແຂງແກ່ນໃຫ້ເຂົ້າໄປນັ່ງໃນສານ ສູງສຸດ ໃນລະຫວ່າງການໂຄສະນາຫາສຽງເອົາຕຳແໜ່ງປະເທດທານາທິບໍດີ ((PRESIDENT DONALD TRUMP)) ((JUDGE NEIL GORSUCH)) ((SEN CHUCK SCHUMER, DEMOCRATIC LEADER)) ((JAMES THURBER, AMERICAN UNIVERSITY)) ((ALAN MORRISON, GEORGE WASHINGTON UNIVERSITY))